|  |
| --- |
| ***Out of Reach***  Studioalbum av Can |
|  |
| **Utgjeve** | Juli 1978 |
| **Innspelt** | Oktober 1977 |
| **Sjanger** | Krautrock |
| **Lengd** | 35:19 |
| **Selskap** | Harvest |
| **Produsent** | Can |
|
| Can-kronologi |
| *Saw Delight*  (1977) | *Out of Reach* | *Can*  (1979)
 
 |

***Out of Reach*** er det tiande studioalbumet av det tyske krautrockbandet Can, som kom ut i 1978 på Harvest Records.

Bakgrunn
--------

Det førre albumet til bandet, *Saw Delight*, var det første med dei to tidlegare Traffic-medlemmane Rosko Gee og Rebop Kwaku Baah. Dette gjorde at bassist og produsent Holger Czukay gjekk bort frå å spele bass og i staden laga elektroniske lydar sidan Gee tok over på bass. Czukay slutta i bandet under innspelinga av det som vart *Out of Reach*.

Stil
----

Delvis som følgje av at Czukay slutta, er dei nye medlemmane sagt å dominere stilen på dette albumet (eller «innførte ein for streng rytmesans på Can sin ein gong så frittflytande musikk», i følgje ein intervjuar). Rytmane til den kritikarroste trommeslagaren Jaki Liebezeit er i stor grad redusert i høve til perkusjonen til Baah. Dei sterke gitarsoloane på albumet av Michael Karoli er derimot ei lenkej til eldre Can, og har vorte samanlikna med Carlos Santana og Eric Clapton. Gee har blitt rost for å ha skapt ein jazzstil, men samstundes har *Out of Reach* blitt kritisert for å utforske disco.

Musikk
------

Rosko Gee syng vokal på «Pauper's Daughter and I» (og siterer barnerimet i «Jack and Jill») og «Give Me No 'Roses'», og er tilskriven for å ha skrive desse to songane, men i eit intervju frå 1997 med bandet i magasinet Mojo, var denne mangelen på samarbeid i bandet eit teikn på at det var i ferd med å gå i oppløysing. Rebop syng på songen «Like INOBE GOD», som vert skydd på grunn av kjensla av 'ethno-disco', og har vorte kalla den verste songen Can spelte inn.

Dei fire andre songane («Serpentine», «November», «Seven Days Awake» og «One More Day») er instrumentale. Særleg «November» har vorte hylla for den glimrande gitarspelinga, medan andre, som «One More Day», er rekna som svak og uinspirert.

Nyutgjevingar
-------------

*Out of Reach* vart gjeve ut i lag med albumet *Can* frå 1979 (som òg vert kalla *Inner Space* etter studioet til bandet). Det finst fleire utgåver av albumet på CD, som utgåva av *Out of Reach* (utan *Can*) på MagMid (TKO Magnum Music) i Storbritannia, men er langt vanskelegare å få tak i enn dei andre Can-albuma. Sidan albumet er det einaste Can-albumet utan innspel frå Holger Czukay (sidan oppfølgjaren *Can* har noko klipping av Czukay), har bandet nekta å vedkjenne seg albumet dei siste åra og er ikkje ført opp blant dei offisielle Can-albuma på den offisielle nettsida deira, og vart ikkje nymastra på CD i 1990-åra, og heller ikkje gjeve ut på Super Audio CD i 2000-åra, som dei andre Can-albuma vart.

Innhald
-------

| Nr. | Tittel | Lengd |
| --- | --- | --- |
| 1. | «Serpentine» | 4:03 |
| 2. | «Pauper's Daughter and I» | 5:57 |
| 3. | «November» | 7:37 |
| 4. | «Seven Days Awake» | 5:12 |
| 5. | «Give Me No 'Roses'» | 5:21 |
| 6. | «Like INOBE GOD» | 5:51 |
| 7. | «One More Day» | 1:37 |
| **Total lengd:** | **35:19** |

Medverkande
-----------

* Rebop Kwaku Baah: Vokal, polymoog synth, perkusjon
* Michael Karoli: Gitarar, fiolin
* Irmin Schmidt: Klaverinstrument
* Rosko Gee: Bass, piano, vokal
* Jaki Liebezeit: Trommer

Kjelder
-------

* *Denne artikkelen bygger på «Out of Reach (album)» frå Wikipedia på engelsk, den 8. mars 2013.*
	+ *Wikipedia på engelsk oppgav desse kjeldene:*

1. 1 2 3 4 5 6 7 8 9  Mason, Stewart. "Can: *Out of Reach*» på Allmusic. Henta 21. februar 2007.
2. 1 2 3 4 5  Starostin, Georgiy. «Out of Reach». *Can*. starling.rinet.ru. Henta 8. mars 2013.
3. ↑  Richardson, Mark (11. august 2003). «Can: *Out of Reach*». Pitchfork Media. Henta 8. mars 2013.
4. ↑  «Saw Delight». *Can Releases*. Spoon Records. Arkivert frå originalen 3. januar 2007. Henta 8. mars 2013.
5. 1 2  Gill, Andy (April, 1997). «Can». *Mojo* (London: EMAP Performance). ISSN 1351-0193. Arkivert frå originalen 5. mai 1999. Henta 8. mars 2013.
6. 1 2  Prindle, Mark. «Out of Reach». *Can*. MarkPrindle.com. Henta 8. mars 2013.
7. ↑  "*Can & Out of Reach*» på Allmusic. Henta 8. mars 2013.
8. ↑  «Can». *Can Releases*. Spoon Records. Arkivert frå originalen 1. januar 2007. Henta 8. mars 2013.
9. ↑  «Can Releases». *Discography*. Spoon Records. Arkivert frå originalen 27. februar 2007. Henta 8. mars 2013.
10. ↑  «Can ‒ Remastered!!!». *News*. Spoon Records. 2005. Arkivert frå originalen 1. desember 2005. Henta 8. mars 2013.

| * v
* d
* e
Can |
| --- |
| **Holger Czukay****·** **Michael Karoli****·** **Jaki Liebezeit****·** **Irmin Schmidt**
Malcolm Mooney**·** Damo Suzuki**·** Rosko Gee**·** Rebop Kwaku Baah |
| Album | *Monster Movie***·** *Tago Mago***·** *Ege Bamyasi***·** *Future Days***·** *Soon Over Babaluma***·** *Landed***·** *Flow Motion***·** *Saw Delight***·** *Out of Reach***·** *Can***·** *Rite Time* |
| Samlealbum | *Soundtracks***·** *Unlimited Edition***·** *Opener***·** *Cannibalism***·** *Delay 1968***·** *Incandescence***·** *Cannibalism 2***·** *Anthology***·** *Cannibalism 3***·** *Sacrilege***·** *The Lost Tapes* |
| Konsertalbum | *The Peel Sessions***·** *Can Live* |
| Tilknytte artistar | Krautrock**·** Spoon Records**·** Traffic |

|  |  |
| --- | --- |
| Autoritetsdata | 
* MusicBrainz (release-group)

 |